da en da nl ca da sv da es da da da da da da da da da da en da en es da da da da en da da da da da da da de da da da da da da da da da da da da da nl da en da da es nl da
Aldrig sket før: 2 lotterigevinster på over 100 millioner kroner på fire uger
Ved aftenens Eurojackpot trækning smilede heldet endnu engang til danskerne. Kun fire uger efter, at en heldig dansker smadrede rekorden for den største gevinst i Eurojackpot, står Danske Spil nu med endnu en dansk førstepræmie på over 100.000.000 kroner – denne gang fra Fyns største by. Det er ikke sket før, at to danskere har vundet så meget med så kort mellemrum.
Fredag aften kunne en heldig odenseaner gå i seng som mangemillionær efter at have ramt de fem vindertal og to stjernetal på én række på sin kupon. En kupon, vedkommende har købt online. Den umanerligt heldige vinder kan derfor se frem til at få 107 skattefrie millioner ind på kontoen.
”Vi er helt vildt glade for, at vi for anden gang på bare fire uger kan glæde endnu en dansker med en førstepræmie på over 100 millioner kroner i Eurojackpot. Det er aldrig sket før. Der skal lyde et kæmpestort tillykke her fra os, og vi synes, det er en fest hver gang, at en dansker vinder i vores lotterier. Vi ved også, at det også kan være en stor omvæltning at vinde så mange penge. Vores specialuddannede rådgivere sidder klar til at tage hånd om de danskere, der vinder større gevinster, så vi sikrer, at overgangen fra almindeligt bemidlet til mangemillionær bliver en både fantastisk og tryg oplevelse,” siger adm. direktør i Danske Lotteri Spil, Malene Mølgaard.
Danske Spil er altid i kontakt med heldige danskere, når de vinder store beløb, og tilbyder dem millionærrådgivning. Her taler en særligt uddannet medarbejder, som er statsautoriseret revisor, med vinderen om, hvordan man bedst forholder sig, når man vinder en stor gevinst.
Der har været godt gang i kasseapparatet hos Danske Spil i år, hvor de største vindere allerede har vundet mere end dobbelt så mange millioner i Eurojackpot som sidste år, selvom vi kun er i august. Hvis man tæller alle gevinster over en million, er der således vundet 922 millioner kroner i Eurojackpot i 2022. I 2021 vandt de største vindere til sammenligning samlet 446 mio. kr. i Eurojackpot, så i år er i den grad danskernes år i det europæiske lotteri.
Altid 63 millioner i puljen
Eurojackpot havde premiere den 23. marts 2012 og trækkes fast både tirsdag og fredag aften. Lotteriets popularitet er steget støt siden lanceringen, hvilket er forståeligt nok, for i Eurojackpot er der altid minimum 63 millioner kroner i førstepræmiepuljen, og den når hurtigt nye højder.
Tre gange i danmarkshistorien har en dansker vundet mere end 300 millioner kroner i Eurojackpot – senest for fire uger siden. Her vandt en heldig dansker svimlende 759.318.630 kroner på en kupon købt hos Meny i Blåvand.
Derudover skal vi tilbage til 2015 for at finde den næststørste danske gevinst, hvor en heldig dansker vandt hele 315 mio. kr. – den kupon blev købt i Kvickly i Helsingør. I april 2021 var gevinsten også på mere end 300 millioner kr., da en heldig roskildenser løb med en præmiesum på 310.785.127 kr.
Vindertal fredag uge 33:
4, 13, 32, 39, 41
Stjernetal fredag uge 33:
- Eurojackpot havde premiere den 23. marts 2012 og trækkes fast hver fredag og tirsdag aften. Maks. puljen er 750 mio. kr.
- Både spillere i Finland, Slovenien, Holland, Estland, Tyskland, Italien, Spanien, Norge, Sverige, Island, Letland, Litauen, Kroatien, Ungarn, Tjekkiet, Slovakiet, Polen og Danmark er med i kampen om de gigantiske puljer, som skal gøre europæiske lotterispillere til multimillionærer.
- Den højeste danske gevinst blev vundet i 2022, hvor en heldig dansker vandt 759.318.630 kr.
Information om Danske Spil A/S
Pressetelefonen: 30 85 17 85https://danskespil.dk/
Følg pressemeddelelser fra Danske Spil A/S
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Danske Spil A/S
Målløs fynbo efter KÆMPE-gevinst på 107 millioner: ”Jeg kan ikke nå at bruge alle de penge!”4.10.2022 08:30:00 CEST | Pressemeddelelse
Det er først for alvor ved at gå op for en midaldrende mand fra Odense, at hans liv for nyligt tog en meget voldsom drejning: Han vandt 107.000.000 kroner i Eurojackpot og har nu kun en eneste økonomisk bekymring tilbage: ”Hvad skal man dog stille op med alle de penge? – Der er jo millioner af muligheder.”
Så er der til varmeregningen: Tre danskere får i alt 9.000.000 kroner at varme sig ved i den kolde tid3.10.2022 10:00:23 CEST | Pressemeddelelse
Tre danskere kan gå de kolde måneder i møde som nyslåede millionærer, efter at de lørdag aften vandt stort i Lotto – en enkelt af dem vandt endda hele syv millioner kroner.
Midtjyde vinder million i Lotto: ”Det er ik’ så ringe!”3.10.2022 08:30:00 CEST | Pressemeddelelse
En mand fra det midtjyske troede først, at det var telefonfis, da Danske Spil ringede og fortalte ham, at han havde vundet en million kroner i Lotto: Først da han selv fik tjekket kuponen, kunne han lade sin jyske jubel få frit spil: ”Njarh, det er ik’ så ringe!”
Regnfuld lørdag bød på tre nye millionærer i Lotto2.10.2022 09:05:34 CEST | Pressemeddelelse
De fleste af os oplevede lørdag som endnu en regnfuld efterårsdag, men for tre heldige danskere var det snarere guldregn. Mest guldregn faldt dog over Sydvestjylland, hvor en heldig dansker er vågnet hele 7 millioner kroner rigere her til morgen.
Danske Spil: De ryger i omdans i aften30.9.2022 11:30:00 CEST | Pressemeddelelse
Efter en vaklende start på sæsonen synes oddssætterne hos Danske Spil nu, at de har fået bedre styr på, hvem der har gode chancer for at nå langt i Vild med dans – og hvem der er i farezonen for at ryge ud i næste afsnit.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022